**ELŐTERJESZTÉS**

Bonyhád Város Képviselő - testületének 2019. április 25. nap

rendes/rendkívüli testületi ülésére

|  |  |
| --- | --- |
| Tárgy: | Bírósági ülnökök választása |
| Előterjesztő: | Filóné Ferencz Ibolya polgármester |
| Előterjesztést készítette: | dr. Papp Tünde, dr. Márton Antal |
| Előterjesztés száma: | 61. sz. |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Magyarország Alaptörvénye Bíróság fejezetének 27. cikk (2) bekezdése értelmében a törvény által meghatározott ügyekben és módon nem hivatásos bírák (bírósági ülnökök) is részt vesznek az ítélkezésben. A bírák jogállásáról és javadalmazásáról szóló 2011. évi CLXII. törvény (a továbbiakban: Bjt.) 215. § (1) bekezdése alapján a járásbíróságok ülnökeit a bíróság székhelye szerint illetékes helyi önkormányzatok és települési nemzetiségi önkormányzatok képviselő-testületei választják meg.

A legutóbbi ülnökválasztásra 2015. március 7. és április 30. között került sor. Az ülnökök megbízatása négy évre szól, így a 2015-ben megválasztott ülnökök megbízatása lejár.

A Köztársasági Elnök az idei ülnökválasztást 2019. március 7. és április 30. közötti időtartamra tűzte ki.

Az Országos Bírósági Hivatal tájékoztatása alapján a Bonyhádi Járásbíróságra a Be. 680. § (5) bekezdésének megfelelő, a fiatalkorú elleni büntetőeljárásban eljáró 7 ülnököt kell megválasztani. A Szekszárdi Törvényszék elnöke április 11-én kelt levelében arról tájékoztatta önkormányzatunkat, hogy az Országos Bírósági Hivatal Büntető Kollégiumvezetők Országos Értekezletének állásfoglalása alapján a 2018. évben soron kívüli ülnökválasztás keretében megválasztott egy ülnök megbízatása is lejár, így további egy ülnök megválasztása szükséges.

A Bjt. 212. § (1) bekezdése szerint ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.

A Bjt. 213. § (2) a fiatalkorúak büntetőügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik, valamint a nem pedagógus ülnökeit az egyesületek - kivéve a pártokat -, a foglalkozásuk szerinti érdekképviseleti szervek, valamint őket a Büntetőeljárásról szóló 2017. évi XC. törvény (a továbbiakban: Be.) 680. § (5) bekezdés *c)*pontja szerinti munkakörben foglalkoztató, vagy korábban foglalkoztató szervezetek jelölik.

Az ülnökök jelölésére vonatkozó hirdetményt közzétettük. A jelölésre vonatkozó felhívást megküldtük a Bonyhádi Járásbíróság illetékességi területén működő 25 önkormányzat polgármesterének. A felhívásra, határidőre 4 jelölés a **Bonyhádi Varázskapu Bölcsőde és Óvoda**, 3 jelölés a Bonyhádi Petőfi Sándor Evangélikus Gimnázium, Kollégium és Általános Iskola és 1 jelölés a Bonyhádi Gondozási Központ részéről érkezett. A megválasztásukhoz szükséges erkölcsi bizonyítványok beszerzése jelenleg folyamatban van, a Bjt. 212. §-ában meghatározott egyéb feltételeknek a jelöltek megfelelnek.

Kérem a tisztelt Képviselő-testületet a határozati javaslat elfogadására!

**Határozati javaslat**

Bonyhád Város Önkormányzatának Képviselő-testülete a bírák jogállásáról és javadalmazásáról szóló 2011. évi CLXII. törvény 215. § (1) bekezdése, valamint a Magyarország helyi önkormányzatairól szóló 2011. évi CLXXXIX. törvény, 42. §. 10. pontja alapjában biztosított jogkörében eljárva a Bonyhádi Járásbíróságra a következő személyeket választja meg a - Be. 680.§ (5) bekezdése szerinti - fiatalkorúak büntetőeljárásban eljáró ülnököknek:

1. Horváth-Propszt Tünde, 7150 Bonyhád, Arany János u. 8.
2. Lőbelné Matus Mónika, 7150 Bonyhád, Móra Ferenc u 64.
3. Szokolai Krisztina, 7150 Bonyhád, Dózsa György u. 12.
4. Blesz Ildikó, 7150 Bonyhád, Móra Ferenc u.39.
5. Toderné Reidl Rita, 7150 Bonyhád, Széchenyi tér 15.
6. Stargl Szilvia, 7150 Bonyhád, Mónus Illés u. 86.
7. György Ferenc, 7150 Bonyhád, Majos V. 191.
8. Solymosi Anita, 7150 Bonyhád, Cikói u. 5.

Határidő: 2019. április 30.

Felelős: Filóné Ferencz Ibolya polgármester

Bonyhád, 2019. április 12.

Filóné Ferencz Ibolya  
 polgármester